L'Ajuntament de Barcelona pagarà als bancs quasi 42 milions d'euros - Notícies Barcelonès - Més edicions - e-notícies\nBarcelonès · 18 de Desembre de 2008. 20:21h.\nL'Ajuntament de Barcelona pagarà als bancs quasi 42 milions d'euros\nCiU recoda que la partida per a tercera edat és de només 18 milions\nEl President del Grup Municipal de CiU a Barcelona, Xavier Trias, ha recordat a l’Alcalde Jordi Hereu que el 2009 l’Ajuntament pagarà als bancs 41,8 milions d’euros i es gastarà en ‘iaies’ 17,9 milions. El Cap del Grup de CiU lamenta que l’Alcalde de Barcelona no busqui la unitat de tots grups municipals per pactar la futura Àrea Metropolitana i anuncia que demanarà una reunió amb el Conseller de Governació, Jordi Ausàs.\nAquest divendres el Consell Plenari ha d’aprovar els Pressupostos per al proper any. Xavier Trias ha mantingut la seva oferta de col·laboració al Govern de Jordi Hereu fins a darrera hora, tot i que ha reconegut que "el bipartit no ha demostrat tenir cap intenció de pactar res perquè ja s’ha assegurat el vot favorable d’ERC". Xavier Trias ha valorat positivament els 280 milions d’euros que Barcelona rebrà de l’Estat Central del fons extraordinari per inversió pública pels municipis, “estan bé aquests diners, tot i que són per a inversions immediates”.\nTrias no troba "justificable", no obstant, la posició inamovible d’Hereu i el seu equip de que en una situació de crisi l’Ajuntament no s’endeuti per fer inversions i situar la ciutat en una bona situació. “L’Alcalde diu que no es vol endeutar el 2009 per no fer guanyar diners als bancs i si gastar-se’ls en ‘iaies’, però per contra si deixa la porta a gastar-se’ls i endeutar-se el 2010. Està equivocat”. Pel líder municipal de CiU “la frase d’Hereu sobre els bancs i les ‘iaies’ és molt poc afortunada, perquè cal recordar que si li prenem al peu de la lletra, el Pressupost pel 2009 recull que l’Ajuntament de Barcelona pagarà als bancs l’any que ve gairebé 42 milions d’euros, mentre que es gastarà en ‘iaies’ poc menys de 18 milions”. Trias feia referència amb aquestes xifres a la partida de “Despeses financeres” del Pressupost municipals pel 2009, que està format per les despeses derivades dels préstecs sol·licitats pel consistori, interessos financers principalment; mentre que el capítol dedicat a la despesa en “Gent gran” del 2009 ascendeix a 17,9 milions d’euros.\nUn exagent dels Mossos i la Guàrdia Civil assaltava habitatges\nHereu gasta 3 milions en el ‘Visc a Barcelona!’\n#4 jordi, barcelona, 19/12/2008 - 10:54\nimpressionant, trias, precisament tu que demanes que l'ajuntament s'endeuti més... i a més a més a iaies no hi sumes les partides de llei de dependència i altres, TRIAS JUBILACIÓ!\n#3 Alex, Barcelona, 19/12/2008 - 10:06\nEls socialistes sempre enganyant, per variar.\n#2 Josep, Barcelona, 19/12/2008 - 09:51\nEs el que passa amb els interessos dels prestecs.. que s'han de pagar, trinco, trinco !! En Trias està pitjor del que hem pensava si aquests son els seus unics arguments...\n#1 josep, Terrassa, 19/12/2008 - 08:40\nEn concepte de que són els 42 m. d'euros, interesos...?


Esports - Només dones\nPresentació de les 5 milles\nel 5/mar/08 Joan Garcia Atletisme PDF\nLa cinquena edició de les 5 milles femenines de Valldoreix es disputarà diumenge 16 de març. L'objectiu de l'organització és arribar a les 150 participants i consolidar la cursa en el panorama català.\nNomés hi ha dues curses exclusives per a dones en tot el panorama català. Una d'elles és la cinquena edició de les 5 milles femenines de Valldoreix que se celebrarà diumenge 16 de març. La sortida i arribada serà des del carrer Brollador, davant del complex esportiu de Valldoreix, i tindrà un traçat molt pla passant per diferents emplaçaments del districte.\nL'organització s'ha marcat com a objectiu arribar a la xifra de 150 participants segons ha explicat la vocal d'esports de l'EMD de Valldoreix, Àngels Bleda. Des del punt de vista tècnic la cursa té unes característiques molt marcades. Escoltem Susana Gómez, tècnica d'esports de l'EMD de Valldoreix.\nLa nostra cursa és un referent en el panorama femení català\nEl període d'inscripcions ja s'ha obert i el termini finalitza l'11 de març. Totes aquelles que vulguin participar ho poden fer a través de la web: www.valldoreix.cat o portant omplerta la butlleta d'inscripció a les oficines de l'EMD. Recordem que les categories van des de prebenjamí fins a sènior. En el decurs de la cursa es retrà homenatge a una atleta encara per determinar. La cursa serà el proper diumenge 16 de març amb el tret de sortida de la categoria aleví a partir d'un quart d'onze del matí (10:15).


- Bonpreu i Esclat són guardonats en la 4a edició dels premis Denominacions d’Origen Catalanes d’Oli - Bonpreu\nBonpreu i Esclat són guardonats en la 4a edició dels premis Denominacions d’Origen Catalanes d’Oli\nEl consell regulador de les cinc Denominacions d’Origen Protegides (DOP) d’oli d’oliva de Catalunya —Siurana, Les Garrigues, Terra Alta, Baix Ebre-Montsià i Empordà— han premiat els supermercats Bonpreu i Esclat, en la categoria d’entitat o institució, per la tasca de difusió i distribució dels olis verge extra amb DOP i la defensa dels productes locals.\nEl premi Denominacions d’Origen Catalanes celebra enguany la 4a edició i és un reconeixement a aquells professionals, investigadors, cuiners i institucions que han contribuït a fer difusió de la cultura de l’oli de qualitat.\nA Bonpreu i Esclat, s’hi poden trobar olis d’oliva verge extra de totes cinc DOP sota diferents marques comercials. Convé destacar que el distintiu de Denominació d’Origen Protegida està oficialment reconegut per la Unió Europea i identifica productes alimentaris arrelats a un territori determinat, ja que tot el procés d’elaboració es realitza en aquell entorn geogràfic.\nCoincidint amb aquest guardó, la cadena de distribució alimentària ha editat un tríptic explicatiu titulat Els millors olis de Catalunya, on s’expliquen les qualitats dels sucs d’oliva de cadascuna de les Denominacions d’Origen Protegides. Aquest fullet qualitatiu es troba a disposició dels clients en tots els supermercats Bonpreu i Esclat.\nCatalunya és un país amb excel·lents olis d’oliva, gràcies al clima, les característiques del terreny, les múltiples varietats d’oliva, així com també al saber fer i la tradició que, unides a les tècniques de cultiu i extracció, aporten personalitat pròpia a cadascun dels reconeguts olis catalans. És per això que des de Bonpreu i Esclat donem suport als productes locals i pretenem fer la màxima difusió dels olis amb certificat de qualitat.\n03/11/16 16:00 , Vist 173862 vegades\nSusanna Juan - Data de publicació 15/09/16\nBonpreu i Esclat llança una APP amb nombrosos avantatges per als seus clients\nEls supermercats Bonpreu i Esclat han publicat una aplicació per a smartphones que permet...\nAngels Salgado - Data de publicació 25/11/16\nJoan Font, president de Bon Preu, a ESCODI\nEl president del Grup Bon Preu , Joan Font, ha explicat l'origen del grup i l'estratègia de...


Exposicions i mostres – Pàgina 2 – Etnologia.cat\n16 març 2021 Museu de la MediterraniaDeixa un comentari\nEl Museu de la Mediterrània ha inaugurat l’exposició audiovisual «Calidoscopi», dels realitzadors Antoni Martí i Gich i Quim Paredes i Baulida, dos dels més prestigiosos documentalistes del nostre país. Martí i Paredes han centrat una bona part de la seva obra en la relació existent entre l’home i el paisatge, i les transformacions que d’aquesta interacció se n’han derivat. Ho han fet amb ànim documentalista i memorialístic, però també crític i compromès.\nEn aquest sentit, l’exposició és una invitació a aturar-nos en el moment actual i projectar una mirada serena i reflexiva al passat recent, per reflexionar sobre com s’han transformat el nostre territori, les nostres actituds i els nostres hàbits. La mostra s’ha construït a partir d’imatges de la seva dilatada filmografia i interpel·la directament el públic, amb el propòsit de qüestionar les nostres responsabilitats col·lectives i individuals en aquesta evolució no sempre positiva per al nostre entorn.\n«Calidoscopi» ressegueix l’activitat humana des de diversos punts de vista i recull el testimoni dels que van viure un passat recent més sensible amb l’entorn. Un mirada al passat que es fa gràcies a la memòria oral dels nostres avis i besavis. A partir de les seves imatges d’arxiu se’ns oferreix la testimoni de molta gent que ha treballat, ha viscut i ha cuidat el territori.\nL’exposició que es podrà visitar de manera gratuïta fins al 5 de juliol de 2021 i té una versió digital que es pot visitar a www.calidoscopi.cat


Per Joan Alcaraz, publicat al bloc del Memorial Joan Cornudella-Joan Colomines, a l'espai "Militàncies del Front"\n03/06/2021 Memòria històrica\n"El meu Front Nacional de finals dels setanta (I)": imatge amb pamflet del FNC i d'una mobilització per la llengua davant de l'ajuntament de Terrassa\nRebo l'amable invitació de Joan-Ramon Colomines-Companys per tal que faci memòria i expliqui la meva vinculació al Front Nacional de Catalunya durant el període, relativament curt, en què vaig militar-hi, de la tardor del 1976 a la tardor del 1979. Estirar el fil de la memòria sempre és un repte en principi plaent, a menys que hi haguessin -que no és el cas- aspectes dolorosos i/o inconfessables. Som-hi doncs!\nAl principi fou el socialisme democràtic\nLa tardor de l'any 1976, jo era un jovenet que començava a estudiar Ciències de la Informació a la UAB, vivia encara a Terrassa -al cap d'uns anys emigraria a Barcelona, però ara, un cop jubilat, alterno el Cap-i-Casal amb el Vallès- i em considerava catalanista i socialista democràtic. De fet, em creia nacionalista, però ara no n'estic tan segur, ateses les connotacions no tan positives del concepte. I havia adquirit l'ADN socialista a partir de la meva incorporació, a finals del 1974, a la secció egarenca del Reagrupament Socialista i Democràtic de Catalunya que liderava un polític i pedagog de gràn vàlua i que, a mesura que passen els anys, s'ha anat fent cada cop més enyorat: el figuerenc Josep Pallach.\nMe'n vaig anar d'aquell Reagrupament -més tard Partit Socialista de Catalunya (PSC-R)- sobretot perquè la gent del PSC-Congrés, liderats per Joan Reventós, ens consideraven els seus directes adversaris polítics i, sota la denominació pejorativa de socialdemòcrates, no paraven de menystenir-nos. A més, jo veia que el Reagrupament atreia poca gent de la meva generació, i els altres, molta més, i tot plegat em generava angoixa. Però amb els anys aniria descobrint la singularitat d'en Pallach i dels seus plantejaments, i ser socialdemòcrata, o socialista, o socialista democràtic, no em crea més problemes, perquè només són matisos polítics d'una mateixa i ben vàlida orientació.\nEm faltava, encara, adquirir l'ADN independentista, gens incompatible -ben al contrari- amb l'anterior. Als 21 anys complerts, podia ser -era, de fet- el moment. Precisament a l'antiga Egara -a mi, l'ara acceptada Ègara, em sona malament a l'orella-, el nucli local del Front Nacional de Catalunya, malgrat els militants il·lustres que havia tingut -Manuel Viusà, Gertrudis Galí, Manel Arcusa, Agustí Barrera, Lluís Labòria, Carles Escudé...-, travessava una època d'un cert decaïment. A la veïna ciutat de Sabadell, sembla que estaven una mica més forts, i des d'allí van parar les xarxes per mirar, patriòticament de pescar-me...\nParlem de dirigents com Josep Guillem, Magí Colet o Josep Tramunt. En presentar-me la identitat i la trajectòria del FNC, que admeto que jo, en aquell moment, desconeixia del tot, em van dir que el Front lluitava per la independència de Catalunya i també pels ideals socialistes, seguint el model del socialisme d'autogestió.\nJa us deia que jo em considerava catalanista almenys des de l'adolescència. Però que Catalunya pogués arribar a esdevenir, com a país, un Estat independent -si ho poguessin ser els Països Catalans en el seu conjunt, ja seria massa!-, no se m'havia passat encara pel cap. I els hi vaig dir als companys del Front: “M'ho penso, tot plegat, i us en dic alguna cosa”.\nAixò de la independència no és que em semblés malament, és clar, però ho trobava una idea molt forta! (Certament ho és, però a hores d'ara ja la tenim molt més normalitzada). De manera que vaig prendre'm uns quinze dies per a pensar-m'ho en calma, fins que vaig dir als companys sabadellencs: “D'acord, endavant amb la independència!”. Però he d'admetre que, com que d'independentista i prou no me n'he volgut considerar mai, també em va agradar que el partit, a més de patriòtic, fes seu el model de socialisme dit autogestionari.\nUn model que jo, amb els nivells de desconeixement que eren propis de l'època, creia que provenia de l'antiga Iugoslàvia que aleshores comandava el mariscal Josip Broz, conegut internacionalment com a Tito. Un dirigent comunista, sí, però ben dissident del model soviètic. Però no: aquest model de socialisme d'autogestió tenia uns orígens més genuïns, ja que provenia dels valors progressistes i republicans continguts en el Decret de col·lectivització d’empreses industrials i comercials, promulgat pel Govern de la Generalitat l'any 1936, un cop en dansa macabra la Guerra Civil.\nBoicot al referèndum!! (un altre, clar)\nD'aquesta manera, amb persones com l'enyorat Josep Viladevall, la Trini Arcusa -filla del Manel Arcusa-, el Carles Escudé, el Josep Puigvehí i d'altres vam anar revifant el nucli terrassenc del Front. La meva poca memòria actual sobre la resta de noms i el conjunt dels afanys i iniciatives que vam impulsar no em preocupa gaire, ja que l'historiador egarenc Marc Ferrer i Murillo n'explica tots els detalls -entre molts més, anteriors i posteriors- en el llibre El Front Nacional de Catalunya a Terrassa (1940-1990), que acaba de veure la llum.\nPerò d'algunes coses sí que vull parlar-ne. Per exemple, del fet que el dia 15 de desembre del 1976, que s'esqueia en dimecres, va tenir lloc un referèndum -totalment autoritzat, no cal dir- organitzat pel Govern espanyol que pilotava aquell incert període dit de la Transició, presidit per Adolfo Suárez. Es tractava de preguntar a la ciutadania -tant a l'espanyola pròpiament dita, com a la integrada pels que ho som només per carnet- si aprovava el projecte de llei per a l'anomenada “Reforma Política”, mitjançant el qual es podria anar cap a una relativa democràcia -justament, la que encara tenim- i aprovar, posteriorment, la Constitució que és l'emblema del règim del 78.\nA aquest referèndum, pel que es veu, van participar-hi el 77,8% dels electors, del quals va votar afirmativament -resultat a la búlgara, només faltaria!- el 94,17%. La gent del Front, d'una manera congruent, ens vam abstenir. I és que no podíem votar a favor -com els partits del sistema- ni en contra -com els fatxes irreductibles.\nDoncs bé, qui escriu, a començaments del 1977, iniciaria el servei militar obligatori -aquella mili d'abans- al glorioso ejército español. Hagués hagut de fer objecció de consciència, tant per l'aspecte militarista com per la qüestió nacional, però un té la valentia que té...\nVaig tenir una mica més de pebrots en fer campanya pel boicot a aquell referèndum d'una manera activa. A poquíssimes setmanes d'anar a la mili -que començaria a Cáceres i continuaria a Madrid-, jo enganxava, conjuntament amb els companys i companyes del Front egarenc, cartells de boicot al referèndum per uns quants murs de la ciutat. Ho fèiem algun diumenge al matí, i a una hora més aviat discreta, entre les 6 i les 7. Tot i així, no vull ni imaginar-me el càstig que m'hagués pogut caure si, en cas d'haver estat detingut, en pocs dies hagués hagut d'ingressar a la caserna... Una mica arriscat, el meu activisme d'aleshores? Doncs sí, però ja està fet!\nDel Tarrasa espuri al Terrassa genuí\nTornat la primavera del 1978, sense massa desgràcies, de servir en un exèrcit dins del qual m'honoro de considerar-me com un autèntic desastre a l'hora dels exercicis de tir, recordo amb complaença la campanya que al Front de Terrassa vam fer per impulsar el canvi de nom de la ciutat. La castellanització del topònim Terrassa dóna un Tarrasa que no cal dir que, durant el franquisme, era el nom oficial de l'antiga Egara romana. Fins i tot, el diari local va anomenar-se durant anys Tarrasa Información, al qual va substituir el Diario de Terrassa, escrit en llengua castellana, i, a partir del 1997, l'actual Diari de Terrassa, primer encara redactat en espanyol fins a ser pensat, i fet, en català. Ja tocava!\nAquesta campanya la vam tirar endavant sobretot a base d'unes enganxines que vam anar distribuint amb prou determinació. Segur que vam contribuir, poc a molt, a què la tercera ciutat de Catalunya per nombre d'habitants tingui la identitat, el potencial en diferents àmbits i les possibilitats de futur que té. Que per molts anys!\nFinalment, en el marc de la participació del Front a l'Assemblea Democràtica de Terrassa, vull destacar, amb un cert orgull, la meva participació en una assemblea de la comissió permanent de l'Assemblea de Catalunya. Hi vaig coincidir amb el polític i advocat Roc Fuentes, representant del PSUC, el qual, en un moment determinat, va saludar un dels grans polítics de l'època, Antoni Gutiérrez Díaz, el mític “Guti”. Aquest li va preguntar a qui representava jo, i en Roc li va dir que al Front Nacional de Catalunya. “Caram, al Front!”, va dir el “Guti”. Doncs sí, el nostre era un petit partit, però tenia prestigi històric, despertava admiració!\nTindré el gust de continuar-vos-ho explicant en la segona part d'aquesta breu memòria, ambientada a Barcelona.\n80è aniversari del FNC


Aquest dilluns dia 8 de març ha finalitzat la primera edició de l’any del Curs de Coneixement de la Societat Catalana que organitza el Servei d’Atenció a les Migracions de l’Ajuntament d’Igualada. Aquesta acció formativa s’emmarca en la Llei d’Acollida de les Persones Immigrades i de les Retornades a Catalunya i el Decret 150/2014, de 18 de novembre, que regula el Servei de Primera Acollida. Aquest curs és cofinançat pel Fons Social Europeu.\nCom altres ocasions darrerament, el curs s’ha fet en línia, i ha constat de nou sessions durant les quals els alumnes s’han apropat a la geografia, la història i la cultura catalana, així com a les festes locals i el funcionament dels serveis públics. El Centre d’informació per a treballadors estrangers (CITE) i la Policia Local també han impartit una de les classes.\nEnguany hi han participat 21 alumnes de fins a 10 nacionalitats diferents (Marroc, República Dominicana, Cuba, Pakistan, Argentina, Uruguai, Portugal, Ucraïna, Índia i Algèria). La majoria d’alumnes han arribat a Igualada els últims mesos, i encara no havien tingut temps de conèixer bé la ciutat i la cultura de la societat d’acollida. És per això que, tot i no ser un curs presencial, el grup ha estat especialment interessat i participatiu, i l’experiència ha estat molt enriquidora. Per part dels participants s’ha fet una valoració molt positiva.\nArticle anteriorEl Campus d’Igualada crea un sistema d’adob de pells amb les olives\nPròxim articleNou servei de bus a la demanda per anar al polígon de les Comes d’Igualada


La gestió del temps: Consells per estalviar temps consultant el correu electrònic - Koalaboox\nLa gestió del temps: Consells per estalviar temps consultant el correu electrònic\n04/07/2019 by Laura Capella Trucs i consells per a PIMEs i starters\nUna bona gestió del temps és un element essencial per a l’eficiència. Desenvolupar aquelles tasques necessàries per complir els objectius del negoci amb qualitat i en el menor temps és molt més difícil per a les pimes, autònoms i emprenedors que per a les grans empreses.\nSaps el temps que dediques a llegir els emails? Segons la consultora McKinsey, un professional dedica el 28% de la seva jornada laboral a llegir i respondre el seu correu electrònic.\nSi el desitjat és l’optimització del temps per a exercir les tasques necessàries i complir amb els objectius del negoci, la gestió eficaç del correu electrònic és una de les àrees que segurament podem millorar. Aquestes són algunes idees per reduir el temps dedicat a consultar el correu electrònic sense perdre eficàcia:\n– Hi ha estudis que indiquen que en l’àmbit laboral cada 30 minuts aproximadament es revisa l’entrada de nous emails. Però … En la majoria dels casos la gent no espera ser contestada en menys d’una hora. Pel que podem fer els nostres càlculs … Revisar els correus en terminis d’1 hora seria suficient. Reduir el nombre d’interrupcions a les altres tasques a realitzar permetrà mantenir la concentració i reduir temps millorant l’eficàcia.\n– Per mantenir la concentració i no perdre el ritme de treball és aconsellable desactivar les notificacions cada vegada que arriba un email a la safata d’entrada.\n– Es calcula que un professional emmagatzema més de 200 correus electrònics a la safata d’entrada i rep 120 nous cada dia. Un pla de neteja és necessari per mantenir a ratlla l’ordre i evitar l’acumulació. Arxivar-los o esborrar-los després de llegir-los per primera vegada és totalment recomanable per evitar re lectures no necessàries. Si tenim correus electrònics que requereixen d’una acció posterior, no requereixen un nova lectura, podem treure’ls de la safata d’entrada i emmagatzemar-los en una carpeta per a tasques pendents.\n– Utilitzar recerques intel·ligents per trobar correus electrònics. En el relacionat a donar amb l’email que necessitem no és aconsellable obrir carpetes i buscar un per un. Això implica una considerable pèrdua de temps enfront de l’ús de certs operadors en les cerques que realitzem. Per exemple “from: paco”. Està comprovat que l’ús de carpetes per a trobar els correus electrònics no és una acció molt beneficiosa per minimitzar temps. Pel que utilitzar no més de dos capetas per organitzar el correu seria el més adequat.\n– Eliminar correu indesitjat seria una tasca que ens pot estalviar molt de temps. Detectar i cancel·lar totes aquelles subscripcions que no són del nostre interès i bloquejar el correu brossa faran que guanyem uns minuts tots els dies de temps que al final de l’any es tradueixen en hores.\nSeguint aquests consells per a la gestió del temps dedicat a consultar el correu electrònic aconseguirem disminuir el temps dedicat a aquestes tasques. En el dia a dia aquest estalvi de temps pot ser que no arribi a una hora, però podem fer la suma i veure el que suposa al final de l’any.


ESPLAI DEL PI: 2015\nL'arbre que les mares i pares de l'Esplai ens van preparar ens va perfecte per felicitar-vos les festes.\nUs desitgem molt d'amor i lleure!\nPublicat per Esplai del Pi a 16:46 Cap comentari:\nNovetats sobre la comunicació de l'Esplai\nAlguns de vosaltres ens heu comentat que aquest curs alguns correus no arribaven correctament. Per això provarem una nova eina de comunicació, a veure si ara ens va millor!\nEs tracta de l’eina “Google Groups”. L’emprarem només per aquells correus electrònics o comunicacions que hàgim de fer a un nombre elevat de destinataris (per a les comunicacions grupals i les que hàgim d’enviar a totes les famílies).\nHauríeu d'haver rebut algunes invitacions i/o missatges de benvinguda.\nÉs necessari que accepteu les invitacions que us arribin, moment a partir del qual començareu a rebre comunicacions a través d’aquesta eina. Podeu rebre invitacions per incloure-us en la llista de distribució dels grups:\n“Bronyons” / “Pinyes” / “Branques” / “Troncs” (en funció del o dels grups on estiguin els vostres fills/es)\nComençarem a utilitzar aquesta eina a partir del segon trimestre, passades les vacances de Nadal. Veurem com funciona!\nUs demanem que:\nSi no heu rebut invitacions ni missatges de benvinguda ens ho comuniqueu enviant-nos un correu electrònic.\nSi continueu tenint problemes amb la comunicació ens els feu saber.\nPublicat per Esplai del Pi a 10:00 Cap comentari:\nAquest dissabte dia 19 celebrarem el Nadal amb l'esplai!\nQuedem a les 18:30h a l'esplai. El Consell de Mares i Pares ens ajudaran amb la decoració de la festa i també creiem que preparen alguna sorpresa. Després menjarem turrons, polvorons.... i cava.\nAmb tots aquests ingredients, farem que sigui una festa fantàstica, on hi farem molta xerinola. Això si!, perquè la recepta sigui perfecte, només quedeu tots els pares, mares, avis, que vulguin participar d'aquesta celebració i la finalització del primer trimestre.\nCada família haurà de portar alguna cosa per compartir (turrons, neules, polvorons...) mentre que l'esplai posarà la beguda.\nPublicat per Esplai del Pi a 19:19 Cap comentari:\nImportant per Pinyes: A les 16.30h a Arc de Triomf\nDemà ens trobarem a les 16.30h just a sota de l'Arc de Triomf (Passeig Lluís Companys).\nSi a algú li va molt malament acompanyar als seus fills allà, contacteu amb algun dels monitors. Podeu portar-los a les 16.00h, hora en què sortirem de l'Esplai direcció a l'Arc de Triomf.\nPer la tornada, no hi haurà canvis: els podeu recollir a les 19.30h a l'Esplai com sempre.\nPublicat per Esplai del Pi a 18:18 Cap comentari:\nGent! Ara sonen les alarmes i ens arriba a les orelles que n'hi ha que esteu cercant el formulari per la inscripció a l'excursió.\nRecordeu: TOT HO TROBAREU AL BLOC, A LA PESTANYA DE SECRETARIA!\n(Sort que, tot i que la data límit per inscriure's era diumenge passat, encara està actiu!)\nEns veiem demà a les 8.30h, ben puntuals, a la pl. Universitat.\nDe totes maneres, aquí teniu:\nPublicat per Esplai del Pi a 18:49 Cap comentari:\nTOTS ELS DIES HAN DE SER VOSTRES!\nAvui, 20 de novembre, el món celebra el Dia Universal dels Drets dels Infants. Malauradament encara es vulneren molts dels drets de milions de nens i nenes a tot el món. Per això encara queden molts reptes per assolir i molts esforços per compartir perquè els drets es compleixin per tots i cadascun dels infants d’aquest món!\nMolts cops els adults no ens adonem que els nens i nenes de tot el món, infants grans, petits, castanys, morenos, alts, baixos, catalans, castellans, francesos, israelians, musulmans, cristians, jueus... TOTS tenen moltes coses a dir. Hem d’aprendre a ESCOLTAR-LOS i veurem com val molt la pena! Fem-los més partícips en la societat.\nPublicat per Esplai del Pi a 14:14 Cap comentari:\nUs fem arribar la invitació a la inauguració de l'Arxiu de part de Mn. Gaietà, l'Arxiu i la Parròquia.\nDesprés de tres anys tancat, l’Arxiu Parroquial de Santa Maria del Pi tornarà a obrir les portes als investigadors i estudiosos. Han estat tres anys intensos de feina, tant pel que fa a la rehabilitació dels espais del segle XVIII que custodien els fons, com pel treball d’inventari i nova disposició de la documentació que s’ha realitzat.\nÉs una satisfacció poder novament oferir a la gent de Barcelona i de tot arreu aquest important conjunt documental.\nVolem compartir amb vosaltres aquest esdeveniment, per la qual cosa us convidem a la inauguració de la rehabilitació el proper dia 11 de desembre a les 19:00 hores, on tindrem ocasió per explicar-vos els detalls de la intervenció mentre visiteu l’espai.\nJordi Sacasas Segura\nArxiver i conservador del museu i tresor\nPlaça del Pi, 7. 08002 Barcelona\nPublicat per Esplai del Pi a 14:10 Cap comentari:\nJa podeu veure una selecció de les noves fotos del dissabte 7/11/2015.\nPublicat per Esplai del Pi a 14:18 Cap comentari:\nRECORDATORI PAGAMENT 1r TRIMESTRE\nNOVA SECCIÓ AL BLOC\nJa teniu aquí el nou àlbum del curs 2015 - 2016!\nTrobareu aquests enllaços a la barra lateral del bloc.\nFOTOS CURS 2015 - 2016\nHola Famílies, us recordem que el dimecres dia 4 de novembre, finalitza el termini per poder pagar el primer trimestre. Les persones que van optar per la opció de pagament en efectiu, teniu aquest dissabte per poder-ho fer.\nTothom que vulgui parlar sobre alguna qüestió econòmica, dirigiu-vos a l'Anna M, Jaume & Lucas\nPodeu entregar la documentació (en format paper) fins el dissabte 7 de novembre (aquest inclòs).\nPublicat per Esplai del Pi a 20:33 Cap comentari:\nLA CASTANYADA HA ARRIBAT!!!\nLa Castanyada ha arribat, i com no pot ser menys l'esplai del Pi vol celebrar-ho amb tots vosaltres.\nSom un esplai molt familiar i per aquest motiu us convidem aquest dissabte a les 19:00h de la tarda, a tots els familiars i amics.\nEl consell de Pares i mares van tenir la idea de repartir-nos el menjar.\nBronyons: Castanyes i Moniatos\nPinyes: Castanyes i Moniatos\nBranques: Moscatell i begudes\nPenseu que serem molta gent, és per això que heu d'intentar portar un nombre generós de tot tipus.\nPublicat per Esplai del Pi a 19:53 Cap comentari:\nDiu el Consell...\nCompartim un missatge de part del Consell de Mares i Pares de l'Esplai, el CMP pels amics:\nDemanem a tots els pares i mares propostes o iniciatives que vulguem que es duguin a terme a l'esplai com a experiència enriquidora de mares/pares, monis, nois/es.\nI les idees, feu les arribar al CMP (consellmaresparespi@gmail.com) abans de dissabte vinent (24 d'octubre), per tal de plantejar-ho a la reunió del CMP ;)\nAfegim, com a recordatori, que dissabte 24 serà la primera reunió del Consell de Mares i Pares d'aquest curs, al qual esteu convidats a participar-hi de la manera que vulgueu o pugueu!\nPublicat per Esplai del Pi a 21:45 Cap comentari:\nSobre la reunió d'inici de curs...\nTan si heu pogut venir a la reunió d'inici de curs com si no, aquí teniu els documents de la reunió per assabentar-vos-en de tot:\nDescarregueu-vos el resum de la reunió amb tota l'explicació del que hem dit.\nVegeu la presentació.\nDescarregueu-vos els documents més importants:\n2 Fitxa d'inscripció 2015-2016\n2 Calendari del curs\nPer últim, recordeu que les inscripcions, aquest any, es faran de manera diferent a les anteriors. Haureu de venir durant aquesta setmana a sagristia en els horaris que us toqui. Per més informació, vegeu el punt 4 del resum de la reunió.\nUs adjuntem els horaris i dates per fer la inscripció:\nPublicat per Esplai del Pi a 18:30 Cap comentari:\nDemà inicieu totes i tots un nou curs i volem desitjar-vos que el viviu i l'exprimiu al màxim, que sigueu feliços!\nPublicat per Esplai del Pi a 12:01 Cap comentari:\nConcentració: Catalunya territori acollidor\nHavent iniciat ja el mes de setembre, poc a poc l'Esplai també es reactiva i anireu tenint notícies nostres.\nPer ara, comencem amb un parell d'activitats que s'organitzen des del Consell de Mares i Pares del Pi:\nAvui, 4 de setembre, s'ha quedat a les 17.45 h a la porta de l'esplai per assistir junts a una concentració per demostrar que Catalunya vol ser territori acollidor. Heu de portar la vostra espelma.\nAprofitem també per enllaçar-vos al web de STOP MARE MORTUM, una plataforma que lluita per aturar el genocidi al Mediterrani i que és qui ha organitzat i convocat aquesta concentració. Podeu consultar el seu manifest i adherir-vos-hi.\nRecordem que la Diada també la podem celebrar junts: ens veiem el dia 11 de setembre a les 15.45 h, també a la porta de l'esplai, per anar al tram 135 (Educació i Cultura).\nConsell de Mares i Pares del Pi\nPublicat per Esplai del Pi a 11:13 Cap comentari:\nExcursió a la platja i reunió de colònies\nAquest dissabte 6 de juny és l'últim dia d'esplai d'aquest curs i com ja és habitual anirem a la platja per gaudir-lo al màxim. Ens trobarem a les 10h del matí a l'esplai i la tornada serà a les 18h.\nA l'apartat de secretaria virtual o clicant en aquest enllaç podeu veure la carta amb tots els detalls: https://drive.google.com/open?id=0B2hS9KjVK51VRVdXRFhEaWhfTjJXMEl1ZlpDa0FMVndkcGpJ&authuser=0\nPer altra banda, us recordem també aquest dissabte tindrà lloc la segona i última reunió de colònies. Serà a les 17:30h als locals de l'esplai.\nPublicat per Esplai del Pi a 20:21 Cap comentari:\nSORTIDA D'UN DIA DE BRANQUES I TRONCS\nAquest dissabte 16 de maig els grups de Branques i Troncs farem una sortida de tot el dia a Daema Aventura (Sant Celoni), on realitzarem les activitats de Big Ball i Gimcana Groga.\nPodeu descarregar-vos la carta de l'excursió des de la Secretaria Virtual o bé clicant en aquest enllaç: https://drive.google.com/open?id=0B2hS9KjVK51VUzVnUC1RcHNERFk&authuser=0\nMiquel, Jaume, Gemma i Àngel\nMonitors de Troncs i Branques\nPublicat per Esplai del Pi a 18:47 Cap comentari:\nEXCURSIÓ 3er TRIMESTRE\nEl pròxim cap de setmana marxem d'excursió!\nEn la carta us demanem que confirmeu abans de dimecres nit, i si us plau si teniu tendes de campanya i ens las voleu cedir, us estaríem agraïts, donat que sinó les haurem de comprar. També digueu-nos-ho abans de dimecres nit.\nAquí teniu l'enllaç de la carta, també la podeu trobar al vostre e-mail\nPublicat per Esplai del Pi a 23:35 Cap comentari:\nConvocatòria de la primera reunió de les colònies 2015\nPer veure-ho al navegador: http://eepurl.com/bjyrTn\nPublicat per Esplai del Pi a 20:29 Cap comentari:\nEtiquetes de comentaris: Colònies 2015\nFesta Major de Sant Josep Oriol\nDel 20 i 23 de març es celebra la Festa Major de Sant Josep Oriol.\nTots els grups de l'esplai participarem dels tallers i jocs que tindran lloc el dissabte 21, a partir de les 17h, a la plaça Sant Josep Oriol i que esplai organitza juntament amb els Amics dels Gegants del Pi, la Ludoteca de la Placeta del Pi i el Centre Cívic Patí Llimona.\nDesprès dels jocs hi haurà una xocolatada infantil i els Atracaments de Perot lo lladre.\nL'horari de l'esplai serà el mateix, de 16.30h a 19.30h.\nUs convidem a tots a participar de la Festa Major de Sant Josep Oriol, aquí trobareu el programa d'actes de les festes.\nPublicat per Esplai del Pi a 19:06 Cap comentari:\nVoleu enviar una carta als amics de l'Esplai? Voleu que no se us passi cap aniversari? Voleu saber el nom del pare o la mare de l'amiga del vostre fill? Voleu crear un grup de Whatsapp amb els companys de l'Esplai? O sou els pares i mares els que voleu fer un grup de Whatsapp?\nSigui quin sigui el motiu, no ho podeu fer si no teniu les dades de contactes dels companys de l'Esplai.\nHauríeu d'haver rebut un correu electrònic amb l'enllaç de l'Agenda de contactes d'aquest curs.\nSi no l'heu rebut, no voleu que les vostres dades constin en aquest document o hi ha algun error envieu-nos un mail i ho arreglarem.\nL'Agenda 2014-2015 és un document que anirem creant en línia. És possible que encara manquin algunes dades i és possible que algunes canviïn properament.\nPublicat per Esplai del Pi a 12:27 Cap comentari:\nImportant per Pinyes: A les 16.30h a Arc de Triomf...\nUs fem arribar la invitació a la inauguració de l'...\nConvocatòria de la primera reunió de les colònies ...


"No cal que ens tractin ni amb compassió ni amb sobreadmiració" - Diari de Terrassa\nLa Paqui Torres, una terrassenca de 39 anys, és llicenciada en Dret per la Universitat Autònoma de Barcelona. Les circumstàncies l´han portat, però, a no haver exercit mai aquesta professió. La Paqui, tot i la seva invidència total de naixement, també ha passat per l´empresa ordinària. Ara, però, treballa a l´Once, com a tècnica en tiflotecnologia i braille.\nTiflotecnologia, diu... Ens ho pot traduir, si us plau?\nPer fer-ho fàcil, diguéssim que és la tecnologia aplicada a les persones cegues.\nQuina feina desenvolupa, exactament?\nJo treballo al centre de recursos educatius, que és la part de l´Once dedicada a la infància. Estic amb nens invidents donant-los classe, ensenyant-los com poden utilitzar les eines informàtiques i ofimàtiques, les aplicacions específiques que les persones sense visió tenim a l´abast. Treballo a la seu de l´Once a Barcelona, però de vegades em desplaço als voltants de Barcelona o Girona.\nPerò vostè ha estudiat Dret. No ha treballat mai de la carrera que va cursar?\nPer circumstàncies personals, quan vaig acabar l´etapa universitària, vaig començar a vendre cupons a l´Once. Fins que la mateixa organització em va proposar com a directora de l´agència a Mollet del Vallès, on vaig estar fins al 2009.\nI després va fer el pas a l´empresa, en aquest cas, pública?\nAixí és. Bé, primer vaig aprovar unes oposions d´auxiliar administrativa a la Generalitat. I entre el 2011 i el 2016 vaig estar treballant al Centre d´Atenció a Discapacitats de Terrassa, depenent de la Generalitat. Jo no podia atendre les persones que venien amb documentació física a les mans, és clar, però a l´hora de donar citacions era molt ràpida! Em sabia totes les dreceres del teclat!\nFins a quin punt hem avançat en la inclusió social i laboral de les persones amb una discapacitat?\nNo és com fa 25 anys. La nostra situació s´ha anat normalitzant, però encara existeix molt desconeixement sobre què podem fer i què no. Ens han de tractar com ens mereixem, ni amb compassió ni amb sobreadmiració.\nLa majoria de persones invidents que coneix, treballen a l´empresa "ordinària"?\nNo. La majoria d´elles són a l´Once. Sobretot venent cupons. Potser sé d´algú que treballa com a telefonista... Val a dir que tot això de mica en mica va canviant. I que com més preparades estiguin les persones invidents, més opcions laborals tindran.


Visita centros educativos. Programa Jafudà Cresques. |\nDECLARACIÓ JAFUDÀ CRESQUES DE L’OBSERVATORI ASTRONÒMIC DE MALLORCA\nEn el seu 25è aniversari, l’Observatori Astronòmic de Mallorca vol donar la màxima prioritat a la Divulgació Científica i a les Ciències de l’Espai, Astronomia, Astrofísica i Astronàutica, amb preferència absoluta als centres educatius de Balears.\nFa 25 anys l’Observatori Astronòmic de Mallorca junt amb el Govern Balear va editar el primer material didàctic de divulgació de les Ciències de l’Espai (les recordades maletes grogues), supervisat i dirigit pels professors D. Celso Calviño i D. Pau Bibiloni, i ja es va disposar d’un petit planetari inflable amb un mini-projector Goto cedit per l’Obra Social de La Caixa.\nAra, l’Observatori Astronòmic de Mallorca, gràcies al suport del Consell de Mallorca, gaudeix d’un sistema de planetari combinat analògic i digital, amb una cúpula amb capacitat per a 100 places, a més de les instal·lacions annexes d’observatoris didàctics.\nSegons dades de la Fundación Española de Ciencia y Tecnología (FECyT), l’interès de la societat per l’Univers i les Ciències de l’Espai s’ha incrementat fins a un 40% en els darrers anys, la qual cosa està provocant en els actuals i futurs estudiants noves vocacions en totes les branques de la ciència i la tecnologia, amb el conseqüent progrés qualitatiu de la nostra societat.\nAls darrers anys al nostre país hem patit un greu i constant descens en el suport de les institucions a les activitats, projectes i centres relacionats amb la ciència en tots els àmbits. Molts centres educatius ens manifestaven el seu interès per visitar l’Observatori Astronòmic de Mallorca, però no podien degut a les constants limitacions econòmiques. Una experiència, el proppassat curs escolar amb l’institut Jafudà Cresques de Palma, ens va donar inspiració i forces per fer la present declaració d’un programa de suport als centres educatius de Balears.\nPer tot això, l’Observatori Astronòmic de Mallorca (OAM), dóna accés lliure als Centres Educatius de Balears a las visites guiades a l’Observatori i Planetari de Mallorca, d’acord a un Calendari de Reserves ajustat al curs dels centres educatius. Per tant es suprimeix la tarifa actual de visites escolars, i es demana als centres i associacions de mares i pares una aportació de 3€ per alumne, per tal d’afrontar en lo possible, les despeses lligades a les activitats.\nEls centres educatius gaudiran de projeccions científiques al planetari, disposaran de telescopis tant a cel obert com a cúpules, disposaran via web de material didàctic de suport: planisferis, rellotges de Sol, mapes de la Lluna, a més de tallers de meteorits i cursets d’astronomia.\nLes reserves, exclusivament per al centres educatius de Balears, es poden fer ja seguint el següent enllaç:\n>> Pica per a reserves de centres educatius <<\nFinalment, l’Observatori Astronòmic de Mallorca (OAM), demana a totes les institucions; Govern, Consell i Obres Socials de les entitats financeres, el seu suport i responsabilitat, a l’esforç sense ànim de lucre, per part de l’equip humà de l’Observatori Astronòmic, amb una tasca que te com únic objectiu el be comú de la nostra societat.\nMés informació o concertar dates fora de la programació ofertada: correu-e: oamreservas@gmail.com Tels.: 649997752 / 635651025\nEls joves del Jafudà Cresques van inaugurar el cicle de visites escolars. S’ho passaren d’allò més bé i els agradà molt l’activitat


[VÍDEO] Reoberta la Diagonal després de la protesta amb pneumàtics i contenidors cremats\nUna vintena d'encaputxats han cremat contenidors i pneumàtics\nUna vintena d’encaputxats han tallat a primera hora del matí l’avinguda Diagonal de Barcelona amb contenidors i pneumàtics encesos. Després de l’acció, s’han refugiat a la Facultat de Física i Química. Abans de les deu ja s’havia restablert el trànsit.\nEn un vídeo es pot veure com una vintena de persones criden la consigna ‘Ca la Trava són disturbis’, en relació amb el desallotjament del casal ocupat, ahir al matí. Ahir al vespre, centenars de persones es van manifestar contra l’actuació dels Mossos. La marxa va acabar amb aldarulls i un detingut.\n— Pep M. Nus 🇩🇪🇧🇪🇨🇭🎗 (@pepmollevi) October 19, 2018\n🔴 La @barcelona_GUB ja ha extingit el foc dels pneumàtics i contenidors que han cremat a la Diagonal. S'ha reobert el trànsit #infotrànsithttps://t.co/VGXKHDWhIYpic.twitter.com/lxrAgs5D6U\n— btv notícies (@btvnoticies) October 19, 2018\nManifestació a la tarda per a ‘tornar a casa’\nEls ocupes de Ca la Trava han convocat una altra manifestació aquest vespre a Gràcia amb la intenció de ‘tornar a casa’. La convocatòria és a dos quarts de vuit a la plaça de la Revolució, amb el lema ‘Tornem a casa. Ocupació, resistència i acció directa’.\n‘Avui més i millor. Hem tastat la vostra repressió i té un gust amarg. Però la lluita és dolça i la que hem declarat a l’especulació és més viva que mai. Proveu la nostra ràbia’, diuen a les xarxes socials, on adverteixen que accions com el tall de la Diagonal d’aquest matí es repetiran. ‘Pensaven que ens havien eliminat, però això és el principi. Avui divendres més’, afegeixen.


Tusk planteja la creació de centres d'immigrants fora de la UE\nEl president del Consell Europeu suggereix establir "plataformes de desembarcament" per distingir amb rapidesa immigrants de refugiats\nDimarts, 19/06/2018 | Actualitzat a les 20:47 CEST\nFrancisco G Guerrero\nLa idea de crear camps de refugiats fora de la Unió Europea no és nova però mai fins ara havia passat del camp teòric al pràctic. El president del Consell Europeu, Donald Tusk, ha decidit incloure-la a l’esborrany de conclusions de la cimera europea que tindrà lloc el 28 i el 29 de juny a Brussel·les i que tindrà en la immigració un dels seus eixos centrals. El text suggereix la creació de “plataformes de desembarcament regionals”r; per distingir amb rapidesa “entre els immigrants econòmics i aquells que necessiten protecció internacional”r;, segons el text al qual ha tingut accés EL PERIÓDICO.\nL’objectiu d’aquesta mesura, que ja va plantejar fa uns anys l’hongarès Viktor Orban i fa unes setmanes el danès Lars Loke Rasmussen, és doble. D’una banda, “establir un marc més predictible per tractar amb els immigrants que es llancen al mar i són rescatats en operacions de recerca i salvament”r; i, en segon lloc, “reduir els incentius per a embarcar-se en viatges perillosos”r;. La intenció dels líders europeus serà buscar la col·laboració de l’Organització Internacional per a les Migracions (IOM en les seves sigles en anglès) i de l’Alt Comissionat de l’ONU per als Refugiats per posar en marxa aquests camps lluny del territori europeu en els quals es decidirà les persones que tenen dret a asil i que, per tant, poden entrar a territori europeu, i les que no.\nL’esborrany no esmenta possibles emplaçaments per a aquest tipus de centres encara que ha ressonat en les últimes setmanes la possibilitat de crear ports segurs a Líbia o Tunísia. La idea ha cobrat força arran de l’estancament que viu la reforma del reglament de Dublín, que regula el procediment perquè un sol·licitant d’asil presenti la seva demanda a la UE, de la recent crisi de l’‘Aquarius’ i de la batalla interna que han provocat a Alemanya els plans del líder de la CSU, Horst Seehofer, que vol impedir l’entrada en territori germànic de tot refugiat que hagi sol·licitat prèviament asil en un altre país.\nEvitar moviments secundaris\nSeehofer ha donat dues setmanes de termini a la cancellera Angela Merkel per trobar una “solució europea”r; i el president de la UE ja s’ha llançat a ajudar-la en aquesta tasca. L’esborrany esmenta, per exemple, el compromís dels estats membres a adoptar “totes les mesures legislatives i administratives internes necessàries”r; per evitar “els moviments secundaris”r; de sol·licitants d’asil entre els estats membres i més cooperació entre ells per evitar que la integritat del sistema es posi en perill.\nEl text també posa de manifest que la prioritat de la Unió Europea és tancar amb pany i clau les fronteres exteriors amb un control més gran de les fronteres perquè consideren que és una via que ha aconseguit èxits. “Des del 2015 s’han posat en marxa diverses mesures. Com a resultat el nombre d’immigrants il·legals a la UE ha caigut un 95% des del pic que hi va haver a l’octubre del 2015”r;, assenyala l’esborrany que advoca per redoblar els esforços contra els traficants al mediterrani central i que operen des de Líbia i per continuar donant suport a Itàlia en aquesta ruta. El text també esmenta les altres dues rutes del mediterrani, l’oriental i l’occidental, i remarca la importància de continuar col·laborant amb tercers països.\nTemes: Donald Tusk Angela Merkel Refugiats Unió Europea El drama de la immigració\nEl rei Joan Carles apareix amb un gran morat en un ull\nMilitants descontents de Vox preparen una plataforma d'«afectats»


ᐅ Activitats Teambuilding per Empreses a Ginestar - Esportec\nACTIVITATS TEAMBUILDING A GINESTAR PER EMPRESES\nOferim un gran ventall d'activitats de teambuilding a prop de Ginestar adaptables tant per a petites, mitjanes i grans empreses.\nExperts en serveis outdoor per a empreses a Ginestar\nComptem amb molts anys d'experiència en la realització d’activitats de team building a prop de Ginestar per a qualsevol tipus d’empresa. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que aprofiten les empreses per organitzar activitats de teambuilding a Ginestar per empreses que fomentin el treball en equip i la cohesió amb l’objecte de millorar la relació entre els treballadors i l’empresa.\nL’estratègia consisteix a realitzar activitats de treball en equip a Ginestar fora dels horaris laborals per així generar en els treballadors la sensació que es tracta de jornades d’oci on poden socialitzar amb els seus companys. Per aquest motiu, des d’Esportec, per a qualsevol estació de l’any plantegem una sèrie d'experiències de teambuilding a la zona de Ginestar ideals per aconseguir aconseguir el treball conjunt i efectiu dels treballadors arran d’aquestes pràctiques.\nActivitats predefinides a prop de Ginestar de Teambuilding\nActivitats esportives i d'aventura a prop de Ginestar per a PIMES.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a empreses a Ginestar, per tal que pugueu descobrir els indrets més idíl·lics de les nostres contrades.\nSom creadors d'experiències a prop de Ginestar. Molts anys d'experiència en teambuilding.\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a Ginestar i apropar-se als empleats d’una forma diferent.\nLa idea del teambuilding prové de l’esperit esportiu i la filosofia de treball en grup tradicional d’esports d’equip. Els esportistes han d’aprendre a confiar en els seus companys i assumir el seu rol dins de l’equip per aportar tot el que puguin i aconseguir entre tots guanyar, i això traduït al món empresarial se centra en la millora de la gestió i la productivitat per incrementar els beneficis i aconseguir l’èxit. I aquest és el motiu principal de totes les activitats de treball en equip a prop de Ginestar que us proposem.\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a la zona de Ginestar i apropar-se als treballadors d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de la feina, tant a curt com a llarg termini. Per això, des d’Esportec Outdoor Sport proposem diferents jornades d’activitats de team building a prop de Ginestar amb l’objectiu de viure experiències que reforcin els vincles personals dins de la plantilla i, així, millorar-ne el rendiment. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nA Esportec som experts en teambuilding a la zona de Ginestar per a petites, mitjanes i grans empreses.


El blog trip Somdemallorca promociona Lloseta comercial i turísticament - Lloseta | Natural, Comercial, Cultural\nInici Notícies El blog trip Somdemallorca…\nLloseta té grans i variats atractius que mereixen una visita tranquil·la per part de qualsevol mallorquí però també de turistes nacionals o estrangers. El poble vol ser un exemple de destí per al turista que cerca la Mallorca autèntica, la que podem trobar a l’interior i que ofereix patrimoni, natura, gastronomia, esport i sobre tot relax i tranquil·litat.\nAquesta és la Lloseta que s’ha promocionat a xarxes socials i internet les darreres setmanes gràcies al blog trip Somdemallorca que ha comptat amb el suport de l’Ajuntament i de la Fundació Mallorca Turisme. I és que Lloseta vol aconseguir visibilitat per atreure més visitants una vegada que superem la pandèmia i es puguin aixecar les restriccions de mobilitat de forma que els turistes tornin a Mallorca.\nAmb aquesta finalitat durant dos dies una quinzena de bloggers i persones especialitzades en xarxes socials han pres part en aquesta iniciativa novedosa que abans ja s’havia duit a terme amb èxit a Marratxí, Lloseta o la DO Binissalem, tots ells destins d’interior.\nBaix els hashatgs #lloseta #mallorcainspires #somdemallorca aquestes persones varen relatar a Twitter i Instagram les seves experiències i també ara ho traslladaram als seus blogs.\nPodreu trobar els articles als blogs de Justwotravel, El discreto encanto de viajar, Rutas y Rutinas, Travel Rocks, Baleares Travel Bloggers o Majolifestyle…\nDurant un día i mig tots els participants varen descobrir una mostra representativa d’allò que pot oferir Lloseta a tothom que la visiti. El capítol gastronòmic tingué una gran importància. Així els bloggers tastaren els cremadillos de Can Pistola i veieren de primera mà com es produeixen els famosos cardenals del Forn de Baix. Però no només això. També tastaren la cuina de dos coneguts xefs locals d’alta cuina com Tomeu Lassio o Joan Abrines de Can Carrossa. De la mateixa manera també comprovaren la cuina més tradicional mallorquina de Celler Sa Plaça.\nEn aquestes jornades també descobriren que Lloseta acull un dels únics tres tallers a Mallorca que conserven la producció de teles de llengos. A Teixits Riera se’ls va donar una explicació de com es fa aquest antic teixit seguint les tècniques tradicionals i se’ls va obsequiar amb una mascareta feta amb aquest teixit.\nA Lloseta la cultura té protagonisme i la música i les arts sobretot gràcies al modern teatre. Idò els bloggers pogueren gaudir d’un concert íntim d’una artista local Marion Deprez. I com que una de les grans apostes d’aquest destí local és l’esport i la natura, els participants varen realitzar una excursió cicloturística pels voltants del poble d’uns 10 quilòmetres de la mà de Cycling Friendly; la plataforma que promociona les rutes ciclistes de Mallorca a nivell internacional i les relaciona amb allotjaments, bars i restaurants.\nEls bloggers pogueren gaudir d’un agradable tast de vins de la DO Binissalem. I és que es pretén promocionar que Lloseta sigui un punt de base per a visites enoturístiques a la veïna zona vitícola. Tampoc no podem passar per alt que els participants pogueren comprovar el bon nivell dels allotjaments locals ja que dormiren a un lloc especial com és l’hotel Cas Comte, just al costat del Palau d’Aiamans.\nVaren ser dos dies intensos dels quals queden com a testimoni més de mil tuits a més de desenes de posts a Instagram. Seguirem compartint els articles a mesura que es vagin publicant.\nSegüent:Programa de la Fira de Sa Sabata i Artesania de Lloseta 2019


Finalitza el camp de treball d'arqueologia inclusiva a El Talladell\nDivendres, 28 Juliol 2017 08:23\nFoto de grup dels joves participants. Associació Alba\nEls 24 joves que han participat en un camp de treball d'arqueologia a El Talladell i que provenien de diferents indrets de l’Estat Espanyol marxen molt satisfets de la feina realitzada i orgullosos d’haver pogut ajudar a adequar un espai que en podran gaudir els veïns durant l’estiu. Per aquest motiu dimecres van preparar un sopar obert a tota la població per a ensenyar les tasques de rehabilitació realitzades a l’edifici de Cal Gasol.\nEls joves asseguren que el camp de treball ha estat una experiència vital molt recomanable on han fet amistat amb d’altres joves i han pogut conèixer també la tasca de l’Associació Alba. Durant aquestes setmanes han estat en contacte amb usuaris amb discapacitat de l’entitat coneixent el seu dia a dia i acompanyant-los i participant de les seves activitats.\nFinalitza el tercer i últim camp de treball que aquest estiu Quàlia, el servei de projectes educatius de l’Associació Alba, ha gestionat gràcies al suport del Departament de Joventut de la Generalitat.\nMés en aquesta categoria: « 16 empreses conformen el Club dels Mecenes de FiraTàrrega 2017\tLa Comissió + Pedrolo recollirà adhesions al manifest 'Per la Casa Museu Pedrolo a Tàrrega' al festival de Lo Balconet »


Suport al projecte audiovisual de ”MUJERES PA'LANTE” - Llatins per Catalunya\nSuport al projecte audiovisual de ”MUJERES PA'LANTE”\nAmb la participació de Mujeres Pa'lante i el recolzament de l’antropòloga Tanja Wol, pretenem realitzar un documental per tal de relatar la situació que viuen les dones en processos migratoris, en el context de l’actual crisi econòmica. I, a més, mostrar la força d’aquestes dones per a somriure, per afrontar desafiaments, per a canviar la realitat en la que viuen i seguir lluitant pels seus somnis. Històries quotidianes amb les que ens topem cada dia però que són silenciades pels mitjans de comunicació convencionals.\nEn el documental relatarem la història de dues dones que han migrat a Catalunya en circumstàncies diferents i que han format part del projecte Mujeres Pa'lante. A través d’aquestes històries de vida indagarem en les motivacions que les llançaren a creuar oceans, així com en les raons per a continuar vivint fora del seu pais; relatarem l’experiència que han tingut amb la discriminació, la xenofòbia social i la precarietat laboral, entre altres reptes que afronten diàriament les dones migrades en el context social actual.\nPublicat per OBS a 15:16\nEtiquetes de comentaris: Dones/Mujeres, Immigració/Inmigración, Interculturalitat


Una Acadèmia més útil a la societat - Acadèmia Catalana de Gastronomia i Nutrició\nUna Acadèmia més útil a la societat\nPer ACGNnovembre 10, 2016febrer 18th, 2021Sense comentaris\nReproduïm a continuació l’article del president de l’ACGN, Carles Vilarrubí, publicat a La Vanguardia dimecres 9 de novembre de 2016 en ocasió de l’homenatge a Néstor Luján:\nNèstor Luján, un clàssic del periodisme i la literatura gastronòmica, va ser fundador i primer president de l’Acadèmia Catalana de Gastronomia (ACG), entitat que m’honoro de presidir des del 6 de juny darrer. L’any passat va fer vint anys de la mort del personatge que va marcar el cànon de la gastronomia contemporània, i els acadèmics i amics recordem la seva figura en una sèrie d’actes que destaquen el saber i la passió d’aquell humanista que continua sent el referent i la inspiració d’aquesta nova etapa de la nostra institució. Luján va ser essencial en la recuperació, la recerca i la divulgació de la cuina del nostre país, sempre mirant endavant per connectar la tradició amb la modernitat. Sempre elevant la cuina i el menjar a categoria d’art escrit i a plaer de conversa de sobretaula entre amics.\nIgual com en Nèstor, nosaltres mirem cap al futur, recollim el seu llegat i volem avançar consolidant l’Acadèmia per fer-la més útil a la societat actual d’acord amb els nous temps que vivim. Més útil significa més oberta i amb més capacitat de transformar i vertebrar tots els actors que es mouen al voltant de l’univers de la gastronomia i la nutrició. Volem sumar i generar talents per contribuir a mantenir l’excel·lència d’un àmbit molt important de la nostra cultura i també de la nostra economia. Per aquesta raó, l’ACGN forma part de la iniciativa Catalunya Regió Europea de la Gastronomia.\nEn el nou horitzó de l’ACGN hi ha tres línies de futur, tres dimensions complementàries que donen sentit a la nostra feina. En primer lloc, volem ser una plataforma difusora i generadora de coneixement i de debat. La primera referència del sector i dels professionals i amants de la gastronomia. I vehicular experiències i propostes diverses, perquè ni volem ni podem ser aliens a la nostra societat del coneixement. En segon lloc, volem intensificar el desenvolupament institucional i la professionalització de la nostra entitat, en la línia encetada d’augmentar la projecció dels Premis Nacionals de Gastronomia, i donar més relleu i ressò a l’entrada de nous acadèmics. I, en tercer lloc, volem apropar i fer útil casa nostra, i animar la producció de continguts d’alt valor afegit que responguin a criteris de proximitat, qualitat i aplicació pràctica. Tot això, destinat sempre als diversos operadors del món gastronòmic català, amb una visió interdisciplinària i creadora.\nCom un fil que relliga totes les nostres activitats, hi ha també la responsabilitat d’incidir en els aspectes nutricionals de la gastronomia catalana. Explicarem també que menjar bé és la base d’una vida saludable, trencant tòpics i malentesos.\nEl nostre desig i vocació és dur a terme aquest projecte sense oblidar que la gastronomia és una festa i una celebració de la vida i dels sentits, com bé practicava i ens va ensenyar el mestre Luján. Aquesta mirada lúdica i epicúria de l’existència farà que la nostra feina flueixi fàcilment, de manera constructiva, col·laborant i convivint amb altres entitats i col·lectius del sector. Som companys de viatge de molta gent i no volem competir, sinó establir connexions i complicitats en benefici del nostre patrimoni cultural i gastronòmic.\nLa nova aventura és apassionant. Desitgem construir una Acadèmia al servei del país, clarament independent i amb una relació lliure i directa amb les altres acadèmies gastronòmiques del món. Creiem que és la millor manera d’honorar el llegat extraordinari de Nèstor Luján. I tal i com ell sempre deia a l’hora de brindar: Per l’amor i la llibertat.\nBrindis durant el dinar d’homenatge a Néstor Luján


Una església samaritana davant el Covid-19 - Diari de Girona\nUna església samaritana davant el Covid-19\njosep miquel bausset 06.04.2020 | 06:00\nUna església samaritana davant el Covid-19 Diari de Girona\nJesús va tenir una sensibilitat especial per alleujar el dolor dels malats; el trobem molt poques vegades al temple de Jerusalem o a la sinagoga. Jesús no va ser l'home del culte i dels sacrificis, sinó del contacte amb la gent que patia, a la qual mostrava la seva sol·licitud i la seva proximitat. Va passar la seva vida fent el bé, donant la salut als qui l'havien perduda i confortant i consolant tots aquells que, davant la malaltia, es trobaven en una situació vulnerable. Per això l'Església només té sentit si viu atenta als qui pateixen, com ho va fer Jesús. Al llarg de la seva vida, el profeta de Natzaret va acollir cecs, coixos, muts i sords, leprosos i paralítics, que van trobar en ell l'acolliment, la salut i el consol. Per això la tasca dels mossens, com ens ha recordat el bisbe Francesc, de Girona, és tan important en aquests dies dramàtics. Com ens diu en un missatge als diocesans, aquesta pandèmia «ens fa més humils, més solidaris i potser més humans». I és que «un virus ens ha recordat que som limitats, febles i que no som amos de la vida, ni del present ni del futur». El bisbe, com en la paràbola del Bon Samarità, vol una Església servidora, per acollir i consolar les víctimes d'aquesta crisi. Per això demana als mossens que estiguin «al servei dels altres», també en aquests moments dolorosos. I és que l'Església només té sentit si és, com Jesús, una Església samaritana, que amb sol·licitud es fa càrrec dels qui més pateixen. Com ens ha recordat el papa Francesc, l'Església ha de ser sempre «hospital de campanya», perquè la gent que més sofreix pugui trobar en els cristians escalf, consol i esperança.\nUna entitat financera té com a lema: «Escoltar, parlar, fer». També l'Església, perquè sigui autènticament l'Església de Jesús, és a dir, una Església samaritana, ha d'escoltar més que parlar, ha d'acollir i acompanyar sense jutjar i ha d'infondre esperança i consol als adolorits. Només així serà una Església creïble, perquè no serà l'Església dels sermons, de les condemnes, de la moral i del Dret Canònic, sinó l'Església de les obres i dels gestos: una Església que dona menjar als qui no tenen pa, que vesteix els despullats, que acull els pobres i els malalts. La missió de l'Església ha de ser la que Jesús li va confiar: «Portar la Bona Nova als desvalguts, curar els cors destrossats» (Is 61:1).\nAl llarg de la història l'Església no ha estat sempre fidel a l'Evangeli, sobretot quan s'ha mirat més a ella mateixa que al sofriment del nostre món i quan s'ha aliat amb els poderosos, oblidant els pobres i els explotats. L'Església no pot actuar amb indiferència amb els qui pateixen, com el sacerdot i el levita de la paràbola del Bon Samarità. Per això no pot passar de llarg davant el sofriment dels més desvalguts, sinó que, com demana el bisbe Francesc, ha d'apropar-se als qui sofreixen.


Torna “Hotels de Cinema” o el que és el mateix: Vi Jean Leon maridat amb cinema clàssic i les millors vistes de Barcelona - Jean Leon\nJean Leon | Vi\nTorna “Hotels de Cinema” o el que és el mateix: Vi Jean Leon maridat amb cinema clàssic i les millors vistes de Barcelona\nArriba l’estiu i, amb ell, els plans “a la fresca” es multipliquen exponencialment. Un any més, des de Jean Leon en proposem un que ja s’ha convertit en imprescindible: el cicle Hotels de Cinema que, amb el suport de Time Out, oferirà projeccions de clàssics de Hollywood acompanyades d’una copa de vi en algunes de les millors terrasses d’hotels de Barcelona.\nPassió pel vi, passió pel cinema\nCom alguns ja sabeu, la nostra relació amb el setè art rau en els seus orígens. I és que el nostre fundador va ser un personatge admirat al Hollywood dels anys 50, on va arribar a travar amistat ni més ni menys que amb noms com Frank Sinatra, James Dean o la mateixa Marilyn Monroe. Havia nascut a Santander l’any 1928, però les anades i vingudes de la vida l’havien fet espetegar a Beverly Hills, on acabaria obrint el seu propi restaurant i desfermant una passió pel vi que el reconduiria al Penedès.\nEl cicle Hotels de Cinema recupera l’essència de Jean Leon amb projeccions de pel·lícules de l’època que es realitzaran les nits dels dijousa les terrasses de sis dels millors hotels de Barcelona. La primera va tenir lloc ahir, a la terrassa de l’Hotel Pullman Skipper amb la projecció de la pel·lícula Vertigo.\nLa programació per a les pròximes setmanes, és la següent:\nHotels de Cinema 2019\nDijous 27 juny: Hotel NH Costanza – Al Este del Edén\nDijous 4 juliol: Hotel Arts – Atrapa a un ladrón\nDijous 11 juliol: Hotel Renaissance – El crepúsculo de los dioses\nDijous 18 juliol: Skybar, Hotel Iberostar – De repente el último verano\nDijous 25 juliol: Hotel Fairmont JCI – Vacaciones en Roma\nL’entrada a una sessió d’Hotels de Cinema costa 8 euros i inclou una copa de vi Jean Leon i unes crispetes. Aconsegueix la teva al web de TimeOut i prepara’t per a reviure l’època daurada de Hollywood en el millor lloc amb el millor vi.\nUn any més, Jean Leon posa un toc de vi i glamour al teu estiu. Saps ja quina no et perdràs o intentaràs fer-les totes?


e m p r e m t e s: Les dues cares d'una pilota\nAquest cap de setmana el futbol ens ha tornat a mostrar que té dues cares fora del camp. Potser dir dues és voler simplificar-ho massa i és caure en el maniqueïsme. No ho puc evitar. És la imatge que en queda, al cap i a la fi.\nD'una banda, la joia sincera compartida entre tants --aquí m'hi incloc--, les botzines al carrer, les exclamacions a les balconades que més tard es tradueixen en senyeres i banderes blaugranes. De l'altra, el resultat de l'aglomeració descontrolada de simpatitzants culés --més els afegits-- que perden l'oremus i les formes momentàniament, que desconeixen la mesura, que obliden que vivim en un estat de dret, en una societat compartida, i que les nostres motivacions haurien d'estar encaminades a construir i no pas a destruir.\nSi la "festa" de canaletes ha d'acabar amb bandalisme i anarquia, em sembla que tenim un problema, i no és pas petit. Potser el club hauria de començar a pensar a fer classes de civisme als socis, a les escoles, a les places públiques. Potser la policia hauria de prevenir el descontrol o aplacar-lo amb eficàcia en cas que es produeixi. Potser aquest és un signe més entre tants de què la democràcia està en crisi.


La Unitat d’Escolarització Compartida de Cambrils reobre a partir del 4 de juny — Ajuntament de Cambrils\nEsteu aquí: Inici / Cambrils / Ajuntament / Comunicació / La Unitat d’Escolarització Compartida de Cambrils reobre a partir del 4 de juny\nLa Unitat d’Escolarització Compartida (UEC) de Cambrils reobrirà les instal·lacions situades a la segona planta de l’Ateneu Juvenil a partir del 4 de juny per oferir suport a alumnat i famílies de manera presencial per poder afrontar aquest final de curs escolar. La UEC ja ha elaborat un pla d’obertura del servei en la fase 2 de desescalada i compta amb espais adients per garantir les mesures de seguretat, neteja i control necessàries.\nA partir de demà dijous, aquest servei educatiu especial ofereix la possibilitat d’una atenció presencial personalitzada o en petits grups per a l’alumnat i les famílies que ho necessitin. A més, l’alumnat que finalitza la seva etapa educativa obligatòria poden retornar al centre si ho vol per rebre suport lectiu, orientació i acompanyament tutorial amb les mesures i protocols establerts.\nCom la resta de centres eductius, davant l’emergència sanitària, la UEC ha adaptat la seva manera de treballar fent un seguiment i atenció d’alumnat de manera telemàtica per poder afrontar el tercer trimestre de manera efectiva. Ara, tot i la reobertura de les instal·lacions, amb la voluntat d’oferir el millor servei i adaptar-lo a les circumstàncies, la UEC no deixarà d’oferir aquest suport telemàtic, donat que per l’alumnat significaria un trencament de la seva dinàmica de treball.\nL’esforç i la col·laboració del personal tècnic del servei, del Departament d’Educació de l’Ajuntament de Cambrils, dels centres educatius del municipi, del Departament d’Educació de la Generalitat i de les famílies han permès que els alumnes hagin pogut continuar els seus estudis amb l’atenció individualitzada característica d’aquest servei i estiguin preparats per als diferents itineraris que hauran de prendre el nou curs.\nEl servei de la UEC de Cambrils s’ofereix a través de la cooperativa especialitzada en serveis socioeducatius SUARA SCCL. L'Ajuntament de Cambrils ha mantingut la relació amb l'empresa durant l'estat d'alarma per poder atendre l’alumnat durant el confinament.


Salmó marinat, ideal per a gourmets - Les putes receptes de la iaia\nEl salmó marinat és una recepta fàcil, encara que no sembli, econòmica, saps perquè?\nDoncs perquè si alguna cosa he après dels asiàtics és que per cuinar bé no sempre ens cal tenir gas a casa. Goita, sense engegar-lo et cardes un salmó marinat la mar de ben parit tot estalviant un colló en factures.\nLa recepta de salmó amb soja no costa gens ni mica (de fer)\nVa, primer pas per fer salmó marinat: gastar-se les peles.\nPerquè espera, el que t’estalvies en factures t’ho gastes en peixeteries, així que trau trau. El salmó marinat ni és un puto bitxo barato ni es marina sol. Així que deixa de rondinar i compra’l. I compra’l bo, eh, que el congelat no val res. És la putada de la recepta, noi.\nPer cert, més enllà de treure’t-hi les espines hauràs de decidir com vols que t’el tallin. En plan penca de salmó, que és algo així com el llom sencer, o a rodanxes. Jo el vull tallar a daus, amb lo que el demano a rodanxes que em va més bé, però a la foto està de l’altra manera. A mi tan me carda, com vulguis tu.\nBueno, ja t’has decidit? Que lent per Déu. Vinga, que ja saps que el pots tallar com et roti. Només has de recordar una cosa: fer-ho amb compte de no deixar-t’hi els dits, perquè no volem carn a la recepta, que no estem fotnt un puto mar i muntanya. Agafa un ganivet bo o prendràs mal. Aquí en tens de canela.\nHem gastat quatre passos just per comprar i tallar salmó, la puta. Bé, en direm “prèvia a la preparació del plat”.\nAra el cinquè: marinar. Agafes el puto salmó que portes masegant fa 10 minuts i el fots en un bol una mica de gingebre rallat -sense passar-se!- i un bon raig de salsa de soja. Sí, allò que el posen als xinos de sota casa.\nHi cardes unes bones voltes…\n…I hi fots el salmó que quedi ben untat. Es quedarà aquí un bon rato, i qui diu rato diu hores. D’això s’en diu marinar.\nI per acabar, només queda servir-ho acompanyat d’alguna cosa lleugera –bròquil, per exemple- i cap a dintre.\nOjo que la aquesta tècnica no funciona amb els entrecots, que et conec!\nEt podria dir que a casa de merengues no n’han entrat mai cap, però t’estaria dient una mentida. No només…\nL’arròs amb bacallà és collonut\nAviam si d’una puta vegada comences a cardar arrossos de veritat, que tampoc consten tant! Avui, el fotrem amb bacallà. Necessites…


Presentació del llibre de Manuel Cruz, Democràcia, l’última utopia, a Vilafranca del Penedès – Federalistes d’Esquerres\nOrganitzat per la secció de Federalistes d’Esquerres del Penedès-Garraf i al centre municipal de l’Escorxador de Vilafranca del Penedès, dimecres 20 d’abril, ha tingut lloc l’acte de presentació del llibre de Manuel Cruz Democràcia, l’última utopia.\nLa presentació ha estat a càrrec de Robert Sanahuja qui ha anat plantejant preguntes sobre l’essència de la democràcia a l’autor del llibre i a Mireia Esteva, vicepresidenta de Federalistes d’Esquerres els quals s’han anat tornant en les respostes.\nEl llibre és una reivindicació del sistema democràtic, més enllà dels aspectes purament formals que defineixen el seu funcionament. Aquesta reivindicació es produeix en un context de crítiques i atacs provinents de sistemes autoritaris i en el que els diferents populismes també qüestionen i banalitzen aspectes fonamentals del funcionament democràtic.\nLlegint l’índex del llibre es comprova que té capítols amb títols suggerents com Què ens està passant?, D’on venim o l’onerosa herència del segle XX, Alguns dels nostres majors problemes, Quan l’Àgora salta pels aires o Perplexitats persistents.\nManuel Cruz i Mireia Esteva han reflexionat sobre la salut de la democràcia destacant que la democràcia és un sistema complexa. Democràcia no nomes es votar, ni invocar conceptes abstractes com “el poble”. També consisteixen debatre, exercir el control de l’acció de govern, escoltar els representants democràtics i els diferents agents socials, participar en els diferents forums socials i mantenir l’esperit crític entre altres activitats.\nLa democràcia evidentment és un sistema imperfecte. Però, els errors que es puguin produir en el funcionament democràtic no poden invalidar el conjunt del sistema, ni desacreditar la democràcia com a sistema d’organització de la convivència comuna.\nS’ha parlat sobre la funció dels mitjans de comunicació i el tractament de la informació en la salut democràtica en un moment de crisi dels sistemes tradicionals i la presència preeminent de les xarxes socials.\nTambé han estat tractades qüestions com la igualtat i la desigualtat en la construcció de la societat democràtica, el paper dels experts més o menys reconeguts com a tals i la importància del federalisme per construir una societat més igualitària i justa basat en el respecte mutu i en l’exercici de la llibertat entesa tant allò que és permès fer com allò que pot no resultar convenient per d’interès comú.\nOberta la participació dels assistents s’han plantejat temes com el fals debat de suposada preeminència de la democràcia sobre la llei, igualtat-desigualtat i la funció dels experts, reivindicació de la presència del funcionament i usos democràtics a l’escola, reivindicació de l’esperit crític per analitzar la realitat i el paper dels nacionalismes en la qualitat democràtica.\nAuthor: Patricia García Torres\nPreviousPrevious post:Emma Riverola: Que fàcil, l’odiNextNext post:Eulàlia Vintró: Menys baralles i més govern


L'atmosfera postapocalíptica de Mad Max protagonitzarà el festival de cinema de Sitges - Regió7\nL'atmosfera postapocalíptica de Mad Max protagonitzarà el festival de cinema de Sitges\nEl certamen se celebrarà del 3 al 13 d'octubre i homenatjarà el film en el seu 40è aniversari\nBarcelona | 29·05·19 | 17:42\nÀngel Sala, director del festival de Sitges EUROPA PRESS\nLa sorra del desert, el ferro rovellat i els cotxes de Mad Max envairan el pròxim festival de cinema de Sitges, que en el cartell de la 52a edició mostra l'atmosfera postapocalíptica de la pel·lícula, que enguany compleix 40 anys.\nEl festival, que tindrà lloc del 3 al 13 d'octubre, celebrarà l'aniversari del primer lliurament de la saga, dirigida per George Miller i estrenada el 1979, recuperant altres títols del gènere fantàstic d'aquest any, com Alien, el vuitè passatger, i farà un retrospectiva de pel·lícules de baix pressupost italianes de ciència ficció de finals dels 70.\nEl director, Àngel Sala, recorda com Mad Max. Salvatges d'autopista "va impressionar" tota una generació d'adolescents i va ser "un gran èxit sorpresa", ja que venia d'un país "poc habitual", com Austràlia, i comptava amb un càsting "gairebé desconegut", encapçalat per un jove Mel Gibson.\nEn el cartell presentat el dimecres 29 de maig, hi apareix un cotxe destruït per l'òxid, abandonat enmig d'un desert infinit i sense rastre de cap personatge, indica Rafa Antón, director creatiu de l'agència encarregada del disseny. Afegeix que la creació és "un homenatge a una obra amb un univers gràfic únic, que es presta com pocs al format sintètic i icònic de la cartelleria".\nSala defineix el 1979 com un any "molt important i decisiu" en el gènere fantàstic, ja que van coincidir les estrenes d'altres pel·lícules destacades, com Alien, el vuitè passatger, de Ridley Scott, i Apocalypse Now, de Francis Ford Coppola.\nEn aquest sentit, contextualitza l'època d'estrena de la pel·lícula, entre finals dels setanta i principis dels vuitanta, com un temps "d'eufòria" vinculat a la carrera armamentística de la Guerra Freda però que, alhora, es vivia amb una "por de fons a l'apocalipsi, la destrucció i el caos", que es reflectia en les pel·lícules que es van estrenar en aquells anys.\nEl director del festival recorda que Alien ja va protagonitzar l'edició de Sitges de fa 10 anys, però avança que aquest any tornarà a estar "molt present", ja que "no ens oblidarem del monstre més bonic i sexi del cinema", ironitza.\nSala explica que en la propera edició faran una retrospectiva, anomenada Apocalypse domani, que repassarà els "títols clau" de l'exploitation italiana de ciència ficció de finals dels 70. Es tracta d'una categoria caracteritzada per produccions de baixos pressupostos, com Els guerrers del Bronx i 2019, després de la caiguda de Nova York, que imitaven les grans pel·lícules americanes i que a Espanya van tenir "un enorme èxit comercial".\nAixí mateix, el llibre oficial del festival, titulat Apocalypse Domani. La década dorada de la 'exploitation' italiana de ciència ficció (1977-1990), també abordarà el fenomen i repassarà els seus precedents, els seus continguts i l'impacte que van generar aquest tipus de produccions.\nSala emfatisa la voluntat del festival d'anar més enllà del cinema i abastar altres elements del gènere fantàstic, com és la literatura, i destaca que es tornarà a celebrar la iniciativa Taboo'ks, un mercat de drets especialitzat en el gènere per fomentar l'adaptació cinematogràfica de llibres.\nEl director del festival celebrat el moment que viu el gènere, que és present i guardonat en festivals com Canes, així com molt popular entre el públic gràcies a pel·lícules i sèries com Joc de Trons.\nPer això, considerat que "hem passat de ser freaks a ser trending topic", i l'àmbit del fantàstic "ja no és una raresa ni una cosa de quatre gats, sinó que és una cosa important".


'Fàbriques' de mascaretes a casa\nVeïns de Soses, Aitona, Massalcoreig, la Granja d’Escarp i Torres les confeccionaran per recolzar el personal sanitari || Una empresa de Rubí busca voluntaris per distribuir-ne més a Lleida\n© Josefina Doncell i Maria Teresa Cantacorps de Torà, fabricant mascaretes.\nVeïns del Segrià s’han unit per pal·liar la falta de material sanitari per afrontar l’amenaça del coronavirus i han decidit confeccionar mascaretes per al personal dels centres hospitalaris de Lleida. Tot va començar ahir a Soses quan l’alcaldessa, Sandra Marco, i l’equip de govern van consultar com podien elaborar-se màscares des de casa, davant de les reiterades consultes veïnals.\nLa primera edil va explicar que van preguntar a una metge local com fer-ho i es va córrer la veu, de manera que “una veïna que és infermera del Santa Maria em va trucar i em va proposar emetre un ban per buscar voluntaris que vulguin confeccionar mascaretes a casa”.\nPoc després de publicar-ho, s’hi havien sumat veïns de Soses i de localitats veïnes com Aitona, Massalcoreig, la Granja d’Escarp i Torres de Segre. “Tothom té a casa llençols de cotó”, va assenyalar Marco. N’hi ha prou de tallar-lo, fins a fer dos capes de roba i donar-li forma perquè arribi al nas, la barbeta i les orelles.\nLa merceria local va donar gomes i cintes per completar la peça, reutilitzable i s’ha de desinfectar rentant-la a altes temperatures. “No són per al quiròfan”, va assenyalar Marco, però sí que serviran al personal en el dia a dia. La resposta està sent tan àmplia que “quan tinguem clar com es confeccionen les bates, també les farem”, va assenyalar.\nMentrestant, a la resta de Ponent es multipliquen iniciatives similars. Dos veïnes de Torà, Josefina Doncell, treballadora de la residència del poble, i Maria Teresa Cantacorps, voluntària de Càritas de Torà, fabriquen mascaretes de tela per donar-les a la residència del municipi, que cuida 22 ancians.\nAixí mateix, al Pont de Suert, Mireia Villa té un taller i una botiga de roba que, com molts altres negocis, ha tancat per les restriccions provocades pel coronavirus. Villa aprofita els seus coneixements de costura i, des del seu taller, cus màscares de neoprè que dóna al CAP, la farmàcia i la residència.\nD’altra banda, a la localitat barcelonina de Rubí, l’empresa Robin Hat, fabricant de gorres de quiròfan, reuneix voluntaris que fabriquen mascaretes per a centres mèdics. El gerent, Javier Garrido, va indicar que la firma rep cotó i goma de donacions i que ajuntaments cooperen distribuint aquesta matèria primera entre els voluntaris i recollint les unitats acabades. Els hospitals les renten a 90 graus per esterilitzar-les abans d’utilitzar-les.\nGarrido va indicar que un miler persones a Catalunya participen en aquesta iniciativa, va assegurar que també hi ha interessats a Lleida i va avançar que busquen col·laboració d’ens locals.\nSegons Garrido, les màscares que fabriquen estan elaborades amb cotó o l’anomenat “teixit no teixit” (fibres unides sense procés de teixit). Una vegada obtingut aquest material es talla a plecs perquè s’adapti bé als diferents tipus de cara i s’hi afegeixen les gomes.\nFinalment, es distribueix en els diferents centres sanitaris on abans d’utilitzar-se, les màscares han de ser esterilitzades rentant-les a alta temperatura.


Barça: Un retorn que convida a l’esperança (Martí Molina)\n2 min. Periodista 14/06/2020 00:18\n651x366 Leo Messi, en acció contra el Mallorca / JUANJO MARTÍN / EFE Leo Messi, en acció contra el Mallorca / JUANJO MARTÍN / EFE\nLeo Messi amb un nou look. Araújo de central i Braithwaite enganxat a l’esquerra de l’atac. Estadis sense públic, espectadors virtuals i so postís per televisió, cinc canvis per equip i dues pauses de refresc. Sembla que hagi passat una eternitat però en realitat només han sigut tres mesos, més o menys el que durarien les vacances d’estiu. Torna a rodar la pilota. I malgrat que encara faltin uns mesos més per tornar a la normalitat -si és que algun dia hi arribem-, el Barça va demostrar a Mallorca que està per la feina.\nNo podia ser un partit fàcil, per més que el rival tingués moltes limitacions. Molts condicionants i moltes novetats. I, també, hi havia el dubte de fins a quin punt els jugadors estarien a un bon nivell físic. Però el neguit del culer va esvair-se de seguida. Un minut i vint segons per fer el primer gol. I, a partir d’aquí, una gran primera part en què el Mallorca tan sols va poder treure el cap a la porteria de Ter Stegen per mitjà del seu millor jugador, Take Kubo. És cert que el Barça, a la segona part, es va adormir una mica. Però només una mica. La victòria no va arribar a perillar mai.\nVa ser esperançador veure que Messi ha tornat amb ganes, que Braithwaite s’estrenava com a golejador amb la samarreta del Barça. O que Luis Suárez ja s’ha recuperat de la seva lesió al genoll. En el fons, l’aturada forçosa tenia algunes coses bones. Sobretot, que s’acabaven tots els compromisos d’uns futbolistes acostumats a jugar-ho tot i a tota hora. Quan no són partits de clubs, són de seleccions. I quan no és competició professional, amistosos, gires de pretemporada i partit benèfics.\nEl futbol es va acabar d’un dia per l’altre amb el Barça com a primer i torna amb un Barça que s’aferra al liderat. El gran interrogant, a partir d’ara, és quin nivell podrà exhibir en els pròxims partits, que també seran molt més complicats. Però, almenys pel que va demostrar a Son Moix, queda clar que té bons asos per lluitar per aquest títol.


L'antiga seu de l'ONCE acollirà un centre de formació d'adults i equipaments\nEl 60% de l'edifici es dedicarà a usos municipals i el 40% a usos veïnals, segons ha afirmat avui l'Ajuntament de Barcelona\nAgències Barcelona Actualitzada el 11/04/2013 17:33\nL'antiga seu de l'ONCE al carrer Calàbria de Barcelona, amb 6.700 metres quadrats de superfície, acollirà un centre de formació d'adults, un altre per a ensenyament del català així com espais diversos per als veïns i per a serveis de l'ajuntament. Així ho ha assegurat Xavier Trias aquest dijous durant la presentació d'un pla funcional per dotar d'usos a l'antiga seu de l'ONCE al districte de l'Eixample, que consta de planta subterrània, planta baixa i sis pisos.\nLa distribució dels espais de l'edifici serà d'un 60% destinats a usos municipals i un 40% per a usos veïnals. L'edifici també compta amb una altra planta subterrània destinada a aparcament, amb un total de 10.355 metres quadrats de superfície construïda, dels quals un 60% tindran serveis municipals i la resta, seran d'ús veïnal.\nLa gestió dels equipaments anirà a càrrec d'entitats i associacions del barri de Sant Antoni, agrupades al Grup de Treball Calàbria 66. Segons Trias, això forma part del repte de "la gestió cívica" per "canviar la manera de relacionar-se de les entitats amb les administracions públiques" que vol promoure el consistori, tot i que "cal trobar un fórmula jurídica perquè se sentin còmodes". El regidor de l'Eixample, Gerard Ardanuy, ha assenyalat que "la reivindicació veïnal" en el projecte "pot marcar un paradigma a l'hora de desenvolupar projectes". En aquest sentit, Ardanuy ha posat èmfasi en la fórmula de "complicitats" en la rehabilitació del complex que permetrà dotar-lo de nous equipaments veïnals. "Busquem la construcció d'un model nou de relacions entre entitats veïnals i ajuntaments", ha insistit.\nArdanuy ha presentat aquest dijous la distribució dels espais que assignarà el consistori a l'antiga seu de l'ONCE quan acabi la seva rehabilitació. El regidor del districte de l'Eixample ha anunciat que la intenció de l'Ajuntament és dedicar el 60% de l'espai a serveis municipals i el 40% a usos socials i veïnals. Concretament, en l'espai social, Ardanuy ha destacat l'ús educatiu i ha posat èmfasi en la necessitat de resoldre la reubicació de l'escola d'adults Pere Calders -que ocuparà 701 metres quadrats de l'edifici- i el manteniment del Consorci de Normalització Lingüística. Alhora, ha indicat la importància de donar entrada al Teatre auditori, en resposta a la iniciativa de 'Teatre amateur' dins del barri.\nL'edifici també disposarà d'espais comuns com una recepció, sala polivalent, espais per als veïns, per a la realització de tallers, espais de treball i logístics. L'empresa municipal BSM: comptarà amb més de 3.000 metres quadrats i la Direcció d'Atenció al Ciutadà també disposarà de 967 metres quadrats en aquest mateix immoble.\nTrias ha fet referència al cost de les obres, que ha xifrat en uns 10 milions d'euros, els quals se sumaran als 17 de la compra del recinte. L'alcalde ha justificat la quantitat adduint que l'adquisició de l'edifici permetrà fer un estalvi en els lloguers d'algunes de les entitats que suposaven una despesa d'1'5 milions d'euros. L'Ajuntament confia que el tràmit per passar el pla, per ara funcional, a projecte d'obra no s'allargui, de manera que el centre pugui entrar en funcionament "íntegrament" a finals del 2014 i principis del 2015.\nL'Ajuntament de Barcelona va adquirir l'antiga seu de l'ONCE l'any 2011, un edifici construït en la dècada dels anys 70 i obra del doctor arquitecte Josep Fernández Campo.


Càmpings | Selectcamp\nFaci clic aquí per a veure totes les nostres destinacions\nUn càmping és una destinació turística ideal, sobretot si preferiu anar de vacances amb cotxe. Amb Selectcamp no importa quin tipus d'allotjament trieu per a les vostres vacances: una tenda bungalow, una tenda lodge, una lodgesuite o un mobilhome. A Selectcamp teniu la llibertat de planificar les vostres vacances. En definitiva, es tracta de les vostres vacances, i us correspon decidir a quin país, regió i tipus d'allotjament!\nEl vostre càmping: unes vacances fantàstiques\nLa majoria de persones que volen reservar unes vacances en cotxe, desitgen disposar d'algun temps per a comparar els diferents càmpings. Voleu saber exactament què podreu fer en les vostres vacances i el que us espera al lloc triat i els seus voltants?. En arribar al càmping de la vostra elecció, comença la diversió. Juntament amb la vostra família us trobareu amb altres campistes i gaudireu d'un agradable ambient. Anar de vacances de càmping: una garantia de convivència.\nA quin país busqueu el vostre cámping?\nCada país compta amb nombrosos càmpings: la varietat és enorme. Els vostres desitjos i exigències determinen en última instància quin càmping és el més apropiat. I quin país. Podeu optar entre Espanya, Itàlia, França, Àustria o Croàcia. Cada país presenta les seves pròpies peculiaritats, i fins i tot pot haver-hi grans diferències entre regions. Per això la vostra selecció prèvia és molt important. Un cop tingueu clar quin és la vostra preferència, fàcilment podreu reservar el càmping que més us convingui!\nVegeu l’àmplia oferta de Selectcamp, compareu las diverses regions i allotjaments, i reserveu de seguida les vostres vacances en la destinació desitjada.\nDe vacances a Àustria\nDe vacances a Espanya\nDe vacances a Itàlia\nDe vacances a França\nDe vacances a Croàcia\nSorres de color groc daurat\nBarcelona emocionant !!!\nTapes, Paella i Sangria\n59 Vacances trobades\nPaís Faci la seva elecció Espanya (16) Àustria (1) Itàlia (25) Portugal (2) França (6) Croàcia (9)\nDirectament en una platja de sorra\nCàmping amb ombra, apte per a tots\nDivertida piscina amb vaixell pirata


Pobles de la Cerdanya per visitar tot l’any\nNo fa falta viatjar fins a Suïssa per gaudir dels camps i els prats de unes valls encantadores. Molt més a prop trobem els pobles de la Cerdanya, envoltats d’un paisatge impressionant que ens convida a deixar-nos absorbir per ell.\nD’entre tots els pobles, cadascun amb el seu peculiar encant, avui escollirem una selecció d’aquells que mereixen ser visitats sigui l’època de l’any que sigui. Faci fred o calor. Sota el sol o sobre la neu.\nLlistat de 5 pobles de la Cerdanya\nLlívia és una visita obligada. A més de 1200 metres d’altura, està als peus del seu castell. Un castell d’enormes magnituds, encara que avui dia només es conservin els seus murs i fonaments.\nPel castell, així com el seu casc antic, la Farmàcia Esteva (del segle XV), l’església i la torre Bernat de Sota, l“enclavament” de Llívia, envoltat per terres franceses, enamora als amants de la història.\nA Bellver, situat a la Cerdanya Baixa, trobarem activitats molt diverses i per a tots els gustos en totes les èpoques de l’any. No en va, és un dels municipis més grans i amb més moviment i oci.\nTambé té molt patrimoni arquitectònic per visitar, incloses les seves múltiples esglésies i les restes del castell, i destaca per la plaça medieval repleta d’arcs. I, molt a prop es troba la cova d’Anés, en la qual es van trobar restes de l’Edat del Bronze.\nMolt prop de Bellver (de fet, al costat de l’entrada de la cova d’Anés) es troba Prullans i les seves impressionants vistes a la vall de la Cerdanya. El quadre, gairebé pictòric, recorre des del Parc Natural Cadí-Moixeró fins a les serralades de Sant Quintí i del Coronals. No en va es coneix Prullans com “el mirador de la Cerdanya”.\nAl poble en si, un dels més bonics de Lleida i que està inclòs a la Xarxa de Pobles amb Encant de Lleida, s’ha de visitar l’església romànica de Sant Esteve , construïda a partir del segle XI, així com les set fonts del casc antic, que li donen un encant singular.\nA més, a Prullans es troba l’allotjament ideal per planejar una bona visita pels pobles de la Cerdanya: el Cerdanya EcoResort.\nDas i Alp\nAquests dos petits municipis de la Cerdanya (especialment Das, dels més petits de tota Catalunya), molt propers a Masella i la Molina, resulten particularment agradables a la vista. No ofereixen una visita turística molt extensa, evidentment, però les pedres de la seva arquitectura i els clàssics sostres de pissarra són un retrat exemplar de la comarca.\nFinalment, i per allunyar-nos una mica, parlarem de la part francesa de la Cerdanya. En concret, de Mont-Louis. A 1600 metres d’altitud, Mont-Louis és la ciutat fortificada més alta de tota França.\nVa ser fundada, per ordre directa del rei Luis XIV i després del tractat dels Pirineus (1659), per protegir el territori, des de llavors francès. És una de les fortificacions de Vauban i considerada Patrimoni de la Humanitat (UNESCO). Sens dubte, una ciutat repleta d’històries i curiositats, que ben mereix ser coneguda a fons amb una visita guiada o ben dedicant-li una bona part de l’escapada per conèixer els pobles de la Cerdanya.\nQuè t’han semblat aquests pobles? No et creguis que això és tot el que pots fer en la Cerdanya! Segueix aquests enllaços si t’has quedat amb ganes de provar alguna escapada de senderisme,si vols conèixer a fons Puigcerdà o descobrir més a fons el potencial turístic de la Cerdanya.